**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-04-325-8(L1-L2)/23

Datum: 17.01.2024. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14 i 59/22), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije iznesene u zapisniku , broj: 05-04-325-7/23 od 15.01.2024. godine, u postupku javne nabavke radova na rehabilitaciji i sanaciji lokalnih i nekategorisanih cesta na području općina Sapna i Teočak, direktor JU Direkcija regionalnih cesta TK je donio

**ODLUKU**

**o izboru najpovoljnijeg ponuđača**

Član 1.

Prihvata se Preporuka Komisije za javne nabavke iznesena u zapisniku , broj: 05-04-325-7/23 od 15.01.2024. godine i ugovori za javnu nabavku radova na rehabilitaciji i sanaciji lokalnih i nekategorisanih cesta na području Općina Sapna i Teočak dodjeljuju se sljedećim ponuđačima, po LOT-ovima:

Ugovor za LOT1- Nabavka radova na sanaciji puta Vitinica/Han/Vitinica škola/raskršće Selimovići Mahmutovići/-Krstac/raskršće Krstac- Kovačevići“, poddionica A-B II faza, dodijeli ponuđaču d.o.o. Izgradnja Teočak za ponuđenu cijenu 170.877,78 KM ( bez PDV-a)

Ugovor za LOT 2 – Nabavka radova na rehabilitaciji i sanaciji lokalne saobraćajnice Husejnovići- Jasikovac, knjiga III dionica P1-P129, L=397 m dodijeli ponuđaču d.o.o. Izgradnja Teočak za ponuđenu cijenu 165.360,37 KM (bez PDV-a)

Sa izabranim ponuđačima će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **d.o.o. Izgradnja Teočak**, u skladu sa članom 98.stav 2. tačka a) Zakona o javnim nabavkama BiH.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-325/23 od 21.12.2023 Javna nabavka je provedena putem otvorenog postupka.

Procijenjena vrijednost javne nabavke bez PDV-a iznosila je 336.291,83 KM.

Procijenjena vrijednost za LOT 1 bez PDV-a iznosila je: 170.931,27 KM

Procijenjena vrijednost za LOT 2 bez PDV-a iznosila je: 165.360,56 KM.

Obavještenja o nabavci broj 997-1-3-78-3-95/23 objavljeno 21.12.2023. godine, Službeni glasnik BiH broj: 01/24.

Komisija za javnu nabavku imenovana je Rješenjem broj: 05-04-325-3/23 od 09.01.2024. godine. Komisija za javnu nabavku dostavila je dana 15.01.2024 godine Zapisnik o radu Komisije 05-04-325-7/24 sa rezultatima kvalifikacije i preporukom ugovornom organu da se za LOT-ove 1 i 2 dodijeli ugovor najpovoljnijem ponuđaču bez održavanja e-aukcije, jer je za te LOT-ove zaprimljena po jedna ponuda.

Tenderskom dokumentacijom za predmetnu javnu nabavku bilo je predviđeno provođenje e-aukcije, ali kako je zaprimljena i kvalifikovana po jedna ponuda za svaki LOT, a u skladu sa članom 3. stav 3. Pravilnika o uslovima i načinu korištenja e-aukcije („Službeni glasnik BiH“ broj: 66/16) Komisija je predložila ugovornom organu da okonča postupak dodijele ugovora bez održavanja e – aukcije.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

LOT1- Nabavka radova na sanaciji puta Vitinica/Han/Vitinica škola/raskršće Selimovići Mahmutovići/-Krstac/raskršće Krstac- Kovačevići“, poddionica A-B II faza

* da je ukupan broj pristiglih ponuda - 1,;
* da je blagovremeno zaprimljena 1 ponude;
* da nije bilo neblagovremeno zaprimljenih ponuda

LOT 2 – Nabavka radova na rehabilitaciji i sanaciji lokalne saobraćajnice Husejnovići- Jasikovac, knjiga III dionica P1-P129, L=397 m da je

* ukupan broj pristiglih ponuda - 1,;
* da je blagovremeno zaprimljena 1 ponude;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Komisija za provođenje postupka javne nabavke radova na rehabilitaciji i sanaciji lokalnih i nekategorisanih cesta na području općina Sapna i Teočak, je prilikom pregleda i ocjene kvalifikovanosti ponuđača konstatovala da sve ponude prijavljenog ponuđača ispunjavaju kvalifikacione uslove propisane tenderskom dokumentacijom za LOT-ove 1 i 2

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

**LOT 1 – Nabavka radova na sanaciji puta Vitinica/Han/Vitinica škola/raskršće Selimovići Mahmutovići/-Krstac/raskršće Krstac- Kovačevići“, poddionica A-B II faza**

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o Izgradnja Teočak | **170.877,78** | **100** |

**LOT 2 - Nabavka radova na rehabilitaciji i sanaciji lokalne saobraćajnice Husejnovići- Jasikovac, knjiga III dionica P1-P129, L=397 m**

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o Izgradnja Teočak | **165.360,37** | **100** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU :Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

V.D DIREKTOR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mirza Memić, dipl.ing.građ.

Dostaviti:

- Ponuđačima koji su učestvovali u javnoj nabavci

- evidencija

- arhiva